Document ID: 32014R1044

KOMISIJOS ĮGYVENDINIMO REGLAMENTAS (ES) Nr. 1044/2014
2014 m. spalio 3 d.
kuriuo nustatomos 2014 m. viršutinės biudžeto ribos, taikomos tam tikroms tiesioginės paramos schemoms, numatytoms Tarybos reglamente (EB) Nr. 73/2009
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 51 straipsnio 2 dalies pirmą pastraipą, 69 straipsnio 3 dalies pirmą pastraipą, 72b straipsnio 2 dalį, 123 straipsnio 1 dalies pirmą pastraipą, 125b straipsnio 2 dalį, 131 straipsnio 4 dalies pirmą pastraipą ir 142 straipsnio c punktą,
kadangi:
(1)
valstybėms narėms, 2014 m. įgyvendinančioms Reglamento (EB) Nr. 73/2009 III antraštinėje dalyje numatytą bendrosios išmokos schemą, reikėtų nustatyti 2014 m. viršutines biudžeto išmokų, nurodytų to reglamento 52 ir 53 straipsniuose, ribas;
(2)
valstybėms narėms, 2014 m. besinaudojančioms Reglamento (EB) Nr. 73/2009 69 straipsnio 1 dalyje ar 131 straipsnio 1 dalyje numatytomis galimybėmis, reikėtų nustatyti Reglamento (EB) Nr. 73/2009 III antraštinės dalies 5 skyriuje nurodytos specialiosios paramos 2014 m. viršutines biudžeto ribas;
(3)
valstybėms narėms, 2014 m. besinaudojančioms Reglamento (EB) Nr. 73/2009 72a straipsnyje arba 125a straipsnyje numatytomis galimybėmis, reikėtų nustatyti Reglamento (EB) Nr. 73/2009 III antraštinės dalies 5a skyriuje ir V antraštinės dalies 2a skyriuje nurodytos perskirstymo išmokos 2014 m. viršutines biudžeto ribas;
(4)
Reglamento (EB) Nr. 73/2009 69 straipsnio 4 dalyje nustatyta, kad ištekliai, kuriuos 2014 m. galima panaudoti bet kuriai iš 68 straipsnio 1 dalies a punkto i-iv papunkčiuose ir 68 straipsnio 1 dalies b ir e punktuose numatytų susietųjų priemonių, neturi viršyti 6,5 % to reglamento 40 straipsnyje nurodytų nacionalinių viršutinių ribų. Siekiant aiškumo Komisija turėtų paskelbti valstybių narių praneštų sumų, susijusių su atitinkamomis priemonėmis, viršutines ribas;
(5)
remiantis Reglamento (EB) Nr. 73/2009 69 straipsnio 6 dalies a punktu, pagal to reglamento 69 straipsnio 7 dalį apskaičiuotos sumos buvo pateiktos Komisijos reglamento (EB) Nr. 1120/2009 III priede (2). Siekiant aiškumo Komisija turėtų paskelbti valstybių narių praneštas sumas, kurias jos planuoja 2014 m. panaudoti pagal Reglamento (EB) Nr. 73/2009 69 straipsnio 6 dalies a punktą;
(6)
siekiant aiškumo reikėtų paskelbti 2014 m. bendrosios išmokos schemos viršutines biudžeto ribas, nustatytas iš Reglamento (EB) Nr. 73/2009 VIII priede nurodytų viršutinių ribų atėmus to reglamento 52, 53, 68 ir 72a straipsniuose nurodytų išmokų viršutines ribas. Suma, kurią reikia atimti iš tame priede nustatytų viršutinių ribų, kad būtų galima finansuoti specialiąją paramą, numatytą Reglamento (EB) Nr. 73/2009 68 straipsnyje, atitinka specialiajai paramai skirtos bendros sumos, apie kurią valstybės narės pranešė, ir specialiajai paramai finansuoti skirtų sumų pagal to reglamento 69 straipsnio 6 dalies a punktą skirtumą. Kai valstybė narė, įgyvendinanti bendrosios išmokos schemą, nusprendžia skirti paramą, nurodytą Reglamento (EB) Nr. 73/2009 68 straipsnio 1 dalies c punkte, Komisijai pranešama suma turi būti įtraukta į bendrosios išmokos schemos viršutinę ribą, nes tokia parama padidina vieneto vertę ir (arba) ūkininko teisių į išmokas skaičių;
(7)
valstybėms narėms, kurios 2014 m. įgyvendina Reglamento (EB) Nr. 73/2009 V antraštinės dalies 2 skyriuje numatytą vienkartinės išmokos už plotus schemą, metiniai finansiniai paketai turėtų būti nustatyti pagal minėto reglamento 123 straipsnio 1 dalį;
(8)
siekiant aiškumo reikėtų paskelbti didžiausias sumas, skirtas vienkartinės išmokos už plotus schemą įgyvendinančioms valstybėms narėms, kad pagal Reglamento (EB) Nr. 73/2009 126 straipsnį 2014 m. jos galėtų išmokėti remiantis jų pranešimais nustatytas atskiras išmokas už cukrų;
(9)
siekiant aiškumo reikėtų paskelbti didžiausias sumas, skirtas vienkartinės išmokos už plotus schemą įgyvendinančioms valstybėms narėms, kad pagal Reglamento (EB) Nr. 73/2009 127 straipsnį 2014 m. jos galėtų išmokėti remiantis jų pranešimais nustatytas atskiras išmokas už vaisius ir daržoves;
(10)
siekiant aiškumo reikėtų paskelbti didžiausias sumas, skirtas vienkartinės išmokos už plotus schemą įgyvendinančioms valstybėms narėms, kad pagal Reglamento (EB) Nr. 73/2009 129 straipsnį 2014 m. jos galėtų išmokėti remiantis jų pranešimais nustatytas atskiras išmokas už minkštuosius vaisius;
(11)
šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 73/2009 51 straipsnio 2 dalyje nurodytos 2014 m. viršutinės biudžeto ribos yra nustatytos šio reglamento priedo I skirsnyje.
2. Reglamento (EB) Nr. 73/2009 69 straipsnio 3 dalyje ir 131 straipsnio 4 dalyje nurodytos 2014 m. viršutinės biudžeto ribos yra nustatytos šio reglamento priedo II skirsnyje.
3. Reglamento (EB) Nr. 73/2009 68 straipsnio 1 dalies a punkto i-iv papunkčiuose ir 68 straipsnio 1 dalies b ir e punktuose nurodytos 2014 m. viršutinės biudžeto ribos yra nustatytos šio reglamento priedo III skirsnyje.
4. Lėšos, kurias valstybės narės gali naudoti remdamosi Reglamento (EB) Nr. 73/2009 69 straipsnio 6 dalies a punktu to reglamento 68 straipsnio 1 dalyje nurodytai specialiajai paramai teikti, yra nurodytos šio reglamento priedo IV skirsnyje.
5. Reglamento (EB) Nr. 73/2009 72b ir 125b straipsniuose nurodytos 2014 m. viršutinės biudžeto ribos yra nustatytos šio reglamento priedo V skirsnyje.
6. Viršutinės 2014 m. vienkartinių išmokų schemos, numatytos Reglamento (EB) Nr. 73/2009 III antraštinėje dalyje, biudžeto ribos yra nustatytos šio reglamento priedo VI skirsnyje.
7. Reglamento (EB) Nr. 73/2009 123 straipsnio 1 dalyje nurodyti 2014 m. metiniai finansiniai paketai yra nustatyti šio reglamento priedo VII skirsnyje.
8. Didžiausios lėšų, skirtų Čekijos Respublikai, Lenkijai, Lietuvai, Rumunijai, Slovakijai ir Vengrijai Reglamento (EB) Nr. 73/2009 126 nurodytoms atskiroms išmokoms už cukrų 2014 m. išmokėti, sumos yra nustatytos šio reglamento priedo VIII skirsnyje.
9. Didžiausios lėšų, skirtų Čekijos Respublikai, Lenkijai, Slovakijai ir Vengrijai Reglamento (EB) Nr. 73/2009 127 straipsnyje nurodytoms atskiroms išmokoms už vaisius ir daržoves 2014 m. išmokėti, sumos yra nustatytos šio reglamento priedo IX skirsnyje.
10. Didžiausios lėšų, skirtų Bulgarijai, Lenkijai ir Vengrijai Reglamento (EB) Nr. 73/2009 129 straipsnyje nurodytoms atskiroms išmokoms už minkštuosius vaisius 2014 m. išmokėti, sumos yra nustatytos šio reglamento priedo X skirsnyje.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. spalio 3 d.

Labels: 2
18
6